Izziņa par atzinumos sniegtajiem iebildumiem

**Ministru kabineta noteikumu projektam “Grozījumi Ministru kabineta 2012. gada 11. decembra noteikumos Nr. 857 “Latvijas Investīciju un attīstības aģentūras nolikums””**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 8.10.2020, 12.10.2020, 15.10.2020, 28.10.2020, 19.11.2020 |
|  |  |
| Saskaņošanas dalībnieki | Tieslietu ministrija, Finanšu ministrija, Valsts kanceleja (saskaņots bez iebildumiem), Ārlietu ministrija, Aizsardzības ministrija (saskaņots bez iebildumiem), Izglītības un zinātnes ministrija |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus | T | Tieslietu ministrija, Finanšu ministrija, Izglītības un zinātnes ministrija |
|  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Anotācijas III sadaļa | **Finanšu ministrijas 8.10.2020 iebildums:** “Jāaizpilda anotācijas III sadaļa “Tiesību akta projekta ietekme uz valsts budžetu un pašvaldību budžetiem” atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” prasībām, sniedzot informāciju par pārstāvniecību skaitu, kur būtu iespējams deleģēt pārvaldes uzdevuma izpildi privātpersonām, un attiecīgi par potenciālo finanšu līdzekļu ietaupījuma apmēru Ekonomikas ministrijas budžetā konkrētajos gados.” | **Iebildums ir** **ņemts vērā** un prasītā informācija ir iekļauta anotācijas III sadaļā. | Precizēta anotācijas III sadaļa. |
| 2.  | Anotācijas I sadaļas 2.punkts | **Tieslietu ministrijas 12.10.2020 priekšlikums:**“Ierosinām projektā konkretizēt deleģējamo kompetenci vai precizēt anotāciju, jo, spiežot no anotācijā skaidrotā, netiek deleģēts uzdevums "nodrošināt iestādes pārstāvniecību darbību ārvalstīs", bet tiek deleģēti anotācijā uzskaitītie pārstāvniecību uzdevumi, kuri izriet no Latvijas Investīciju un attīstības aģentūras reglamenta.” | **Priekšlikums ir** **ņemts vērā** un ir precizēta informācija Anotācijas I sadaļas 2.punktā. | Anotācijas I sadaļas 2.punkts: “Līdz ar to, lai efektīvāk pildītu nolikumā noteikto LIAA uzdevumu “nodrošināt pārstāvniecību darbību”, ir nepieciešams paredzēt iespēju deleģēt šī uzdevuma izpildi privātpersonai, slēdzot ar to deleģēšanas līgumu.” |
| 3. | N/A | **Tieslietu ministrijas 12.10.2020 priekšlikums:** “Ņemot vērā, ka sadarbības nodrošināšana ar Latvijas diasporu ietilpst Ārlietu ministrijas kompetencē, kā arī to, ka komerciālo sakaru attīstība starp valstīm ietilpst konsulārajās funkcijās, ierosinām saskaņot šo projektu arī ar Ārlietu ministriju.” | **Priekšlikums ir ņemts vērā** un Ārlietu ministrijas atzinums ir saņemts 28.10.2020. | N/A |
| 4.  | Anotācijas VI sadaļas 1. un 2. punkts | **Tieslietu ministrijas 12.10.2020 priekšlikums:** “Ierosinām anotācijas VI sadaļas 1.punktā norādīt pastāvīgu saiti uz minēto pētījumu vai norādīt, kur tas sabiedrībai pieejams, un atsauces uz secinājumiem (šī informācija ir iederīga arī anotācijas I sadaļas 2. punktā).” | **Priekšlikums ir** **ņemts vērā,** un ir precizēts anotācijas VI sadaļas 1.,2. punkts. Atsauce uz pētījumu ir izņemta, tā kā tas grozījumu projektu un tā saturu nav ietekmējis, bet ir papildināta informācija par veikto diasporas organizāciju aptauju, kuras rezultāti tika izmantoti grozījumu projekta izstrādē. | Precizēts Anotācijas VI sadaļas 1., 2. punkts: “Projekta izstrādes procesā tika apzināts vairāku diasporas organizāciju (Eiropas Latviešu apvienība, biedrība “EsiLV”, Latvian American Chamber of Commerce, Monaco Baltic States Association, Itālijas un itāļu Šveices latviešu biedrība) pārstāvju viedoklis.” |
| 5. | N/A | **Izglītības un zinātnes ministrijas 15.10.2020 iebildums: “**Aicinām papildināt Latvijas Investīciju un attīstības aģentūras (turpmāk – LIAA) nolikumu, paredzot LIAA sadarbību ar Latvijas Zinātnes padomi (turpmāk – LZP) līdzīgi, kā tas formulēts LZP nolikuma 5. punktā (..).” | **Iebildums atsaukts.** EM ierosinātie grozījumi ir tehniskas dabas un neskar būtiskas sabiedrības intereses. Savukārt IZM ierosinātais nolikuma papildinājums prasa papildus diskusijas un kavētu ierosināto grozījumu virzību. | N/A |
| 6. | N/A | **Ārlietu ministrijas 28.10.2020 komentārs:** “Ārlietu ministrija vēlas vērst Ekonomikas ministrijas un LIAA uzmanību uz dažiem praktiskiem apsvērumiem, kurus lūdzam ņemt vērā, kad minētie grozījumi stāsies spēkā. (..) Deleģēšanas līgumus ir iecerēts slēgt ar Latvijas diasporas pārstāvjiem ārvalstīs, kam, ļoti iespējams, būs ārvalsts pilsonība (dubultpilsonība ar Latvijas pilsonību) vai pastāvīgā iedzīvotāja (rezidenta) statuss attiecīgajā ārvalstī. Ja LIAA vēlēsies nodrošināt izvēlētajai personai diplomātisko (Ekonomikas ministrijas specializētā atašeja) statusu, kā tas šobrīd ir LIAA pārstāvniecību vadītājiem, vēršam uzmanību uz Diplomātiskā un konsulārā dienesta likuma 3.panta 3.1 daļu, kas tikai izņēmuma gadījumos pieļauj piešķirt diplomātisko rangu Latvijas pilsonim, kuram ir arī citas valsts pilsonība.(..)Ja personai, ar kuru tiks slēgts deleģēšanas līgums, tiks paredzēta darba vieta vai regulāra iekļūšana LIAA pārstāvniecības telpās, kas fiziski atrodas Latvijas diplomātiskās un konsulārās pārstāvniecības telpās, lūdzam nodrošināt, ka attiecīgā persona saņem speciālo atļauju pieejai valsts noslēpumam saskaņā ar Ministru kabineta 2004.gada 6.janvāra noteikumiem Nr.21 “Valsts noslēpuma, Ziemeļatlantijas līguma organizācijas, Eiropas Savienības un ārvalstu institūciju klasificētās informācijas aizsardzības noteikumi”.” | **Komentārs ir ņemts vērā.**  | N/A |
| Atbildīgā amatpersona |    |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Zanda Gailume - Zohara

Inovācijas departamenta

Projektu attīstības nodaļas vecākā referente

tālr.: 67013039, e-pasts: zanda.gailume-zohara@em.gov.lv